Turkmynistan (turkm.: "Türkmenistan") – państwo we střodkowyj Azyji, miyndzy Mořym Kaspijskym a Amu-Dariōm, na pōunoc ôd gōr Kopet-Dag. Ōngyfer 80% jygo placu zajmuje pustynia Kara-Kum, kero je bezmaua bezludno. Teryny zaludńōne sōm na předgōřu Kopet-Dag a wele řykōw. Ōng. pouowa miyškańcōw zajmuje sie bauerstwym, nojčyńści na štučniy melijorowanych terynach, kere zajmujōm 17500 km² placu. Towarōma eksportowymi Turkmynistanu sōm baumwola a tepichy ze ôwčyj wouny.